Lav et referat af nedenstående tekst:

Tekst:
-	Et frygteligt og kaotisk døgn. Sådan beskriver 57-årige Jette Grønhøj fra Aalborg de seneste 24 timer på ferieøen Rhodos. Sammen med sin kæreste og bonusdatter på 18 år har hun været på vandring siden lørdag eftermiddag, hvor de fik besked på at forlade deres hotel i Kirotari med det samme og skynde sig sydpå på stranden til fods. - Vi var på stranden i går, og de sidste par dage har vi kunnet se røg. Men vi fik at vide, at det skulle vi ikke bekymre os om. Det skulle hurtigt ændre sig. Pakkede pas og penge I en uge har Jette Grønhøj og familien nydt den græske ferieø, men det fik en brat afslutning i går på en strandtur. - Branden blusser pludselig op, kan vi se, og vandet blev helt sort og solen blev ildrød. Det var et surrealistisk syn. Jette Grønhøj og familien tænkte, "at det her, det er ikke godt", og de valgte at gå op på hotellet. - På værelserne pakker vi det mest nødvendige, pas og penge, for en sikkerheds skyld. Jette Grønhøj fortæller, at de indtil nu havde fået at vide, at de skulle tage det roligt. Men lige pludselig går alarmen på hotellet. - Det var en meget voldsom lyd, og vi skal bare begynde at gå mod syd med det samme, sagde de i receptionen. Familien på tre begyndte at gå langs vandet sammen med andre turister på flugt fra skovbrandene. - Vi havde heldigvis valgt at tage gode sko på. Men det var hårdt at gå i flere timer i den bagende sol, der bare brændte. Vi havde dog lidt vand med, men havde ikke fået noget at spise, for vi havde ikke forventet at skulle gå af sted på den måde. Gik i timevis i hedebølge Efter at have gået i timevis, uden helt at vide hvorhen, kom de hen på en tankstation. - Det syn der mødte os, var hundredvis af fortvivlede og frustreredede folk, ligesom os, siger Jette Grønhøj. Her fik de hjælp af lokale. - De var enestående og satte alt ind for at få os evakueret og fragtet et andet sted hen. Vi endte med at komme op på ladet af en pick up-truck og kørt videre. Så blev vi indkvarteret på en gammel skole, hvor vi lige kunne puste ud og få lidt vand. Lokal mand sejlede familien Herefter fik familien besked på at vente ved vandet, hvor de kunne se, at andre turister blev hentet af deres respektive rejseselskaber. Men ikke Spies, som familien er rejst med. - Spies oplyste, at vi skulle tage over på den anden side af branden. Men vejene var jo lukkede. De lokale busser og militærvogne var fyldt op. Vi måtte selv finde en løsning. Som aftenen gik, kunne Jette Grønhøj og familien se, at ilden intensiveredes, og de var usikre på situationen og sikkerheden, hvis vinden ville vende. - Der kom nogle både ind, som vi kunne tage med, men vi var også nervøs for, om det var sikkert. Vi har jo set, hvad der nogle gange sker med bådflygtninge. Ved midnat besluttede de sig dog for at opsøge nogle af de lokale, som stadig befandt sig på stranden for at hjælpe. - På det tidspunkt var vi meget trætte efter at have været mange timer af sted. Vi var også meget bange. Deres telefoner var gået ud, så de kunne ikke få kontakt med omverdenen. - Vi fik kontakt til en lokal mand i en lille båd, der ville sejle os hen til en færge. Vi kom som de sidste ombord på færgen, og den sejlede os hen til Rhodos by på et par timer. I sikkerhed Klokken var fire om morgenen søndag, kom familien endelig i land, fortæller Jette Grønhøj. - Vi blev straks registreret, fik nogle kiks og lidt vand. Det var en lettelse. De lokale var så hjælpsomme, det er helt exceptionelt, hvad de har gjort for os. Vores rejseselskab, Spies, har til gengæld ikke været til meget hjælp. Herfra hjalp lokale dem med at få en taxi til Sunwing Hotel på Kallithea Beach, hvor familien nu befinder sig i en konferencesal, som er blevet omdannet til midlertidlig sovesal. Det er uvist, om de kan komme tilbage til deres hotel og hente deres bagage, inden turen efter planen går tilbage til Danmark i nat. Hotellet skulle ikke være brændt, fortæller Jette Grønhøj, men tingene kan være røgskadede. Familien har det fint, men er rystede efter det seneste døgn på flugt fra flammerne. - Vi har alle tre reageret på det nu. Vi har grædt og bliver berørt af at tale om det, men det hjælper også for at få det bearbejdet. - Det har været et hårdt døgn. Vi har også fundet ud af, hvor heldige, vi har været. Det er svært helt at slappe af nu, kroppen er stadig i alarmberedskab, fortæller Jette Grønhøj, der glæder sig til at lande i Aalborg igen. Hvis alt går vel flyver familien hjem i nat 03:35 – og lander i morgen tidlig 7.35 i Aalborg.

Referat:
Bagagen blev i al hast efterladt på hotellet.